CELEX: 62017TN0163
Language: hr
Date: 2017-03-14 00:00:00
Title: Predmet T-163/17: Tužba podnesena 14. ožujka 2017. – Consorzio di Garanzia dell'Olio Extra Vergine di Oliva di Qualità protiv Komisije

24.4.2017   
            
            
               HR
            
            
               Službeni list Europske unije
            
            
               C 129/38
            
         Tužba podnesena 14. ožujka 2017. – Consorzio di Garanzia dell'Olio Extra Vergine di Oliva di Qualità protiv Komisije
   (Predmet T-163/17)
   (2017/C 129/58)
   Jezik postupka: talijanski
   
      Stranke
   
   
      Tužitelj: Consorzio di Garanzia dell'Olio Extra Vergine di Oliva di Qualità (Rim, Italija) (zastupnici: A. Fratini i G. Pandolfi, odvjetnici)
   
      Tuženik: Europska komisija
   
      Tužbeni zahtjev
   
   Tužitelj od Općeg suda zahtijeva da:
   
               —
            
            
               prihvati tužbu i shodno tome utvrdi izvanugovornu odgovornost Komisije u smislu članka 268. i članka 340. stavka 2. UFEU-a;
            
         
               —
            
            
               naloži naknadu materijalne (stvarne štete i izmakle dobiti) i nematerijalne štete (zbog ugrožavanja časti i ugleda) koju je pretrpio tužitelj;
            
         
               —
            
            
               naloži snošenje kompenzacijskih i zateznih kamata;
            
         
               —
            
            
               naloži Komisiji snošenje svih troškova postupka.
            
         
      Tužbeni razlozi i glavni argumenti
   
   Tužitelj u ovom predmetu traži da mu se naknadi pretrpljena šteta, s jedne strane, zbog Komisijina nekoordiniranog upravljanja programima Unije za promicanje maslinovog ulja u trećim zemljama i, s druge strane, zato što je Komisija propustila ukloniti za tržišno natjecanje štetne i narušavajuće učinke uzrokovane nekoordiniranim preklapanjem dvaju programa.
   U prilog osnovanosti svojeg zahtjeva tužitelj iznosi tri tužbena razloga.
   
               1.
            
            
               Prvi tužbeni razlog, vezan uz nezakonitosti počinjene od strane Komisije, tiče se povrede načela nediskriminacije iz članka 18. UFEU-a i članka 21. Povelje Europske unije o temeljnim pravima te načela legitimnih očekivanja zato što Komisija nije osigurala usklađenu koordinaciju programa Unije za promicanje maslinovog ulja u zainteresiranim trećim zemljama; kao i povrede načela dobre uprave i prava na dobru upravu iz članka 41. stavka 1. Povelje Europske unije o temeljnim pravima zato što, prema mišljenju tužitelja, nakon što je obaviještena o negativnim učincima koje neprovođenje koordiniranja dviju promotivnih kampanja ima na tržišno natjecanje, Komisija nije usvojila potrebne mjere.
            
         
               2.
            
            
               Drugi tužbeni razlog, vezan uz postojanje stvarne i izvjesne štete, tiče se činjenice da je neizvršavanjem svojih obveza Komisija tužitelju prouzročila značajnu štetu (stvarnu štetu, izmaklu dobit i nematerijalnu štetu).
            
         
               3.
            
            
               Treći tužbeni razlog, vezan uz postojanje uzročno-posljedične veze, tiče se činjenice da se, s obzirom na to da je pretrpljena šteta u dovoljnoj mjeri izravna i neposredna posljedica neodgovarajućeg upravljanja programima za promicanje maslinovog ulja u trećim zemljama, pokazuje izravni uzročno-posljedični odnos između postupanja Komisije i sporne štete koju treba naknaditi u skladu s člankom 340. stavkom 2. UFEU-a.